
SEMANTOJ DE TERUR0 

Tradicio ne ĉiam estas reakcio, almenaŭ en Hispanio kie, dum meze- 
poko, la reĝoj devis akcepti iun rigoran kontrolon fare de la popolaj insti- 
tucioj. Tra la tuta lando, ekzistas urboj k lokoj, kiuj estas ankoraŭ kiel tre 
delikataj ujoj por la puraj esencoj de tiu aroga libereca tradicio dĉ la mal- 
nova Iberio; unu el tiuj' pilgrimejoj—eble la plej ĉarma —estis la baska vilaĝeto 
Gernika; estis! ĉar la faŝistaj «naciistoj» ĵus bruligis k fordetruis ĝian sidejon 
k eĉ la radikojn de ĝia pitoreska miljara kverko, poezia k milda simbolo pri 
la tradicia ŝato al la demokratio. 

La abomena detruego de Gernika, loĝejo nun de pacaj kamparanoj, 
virinoj laboremaj k infanoj naivaj, skuis la sentojn de Eŭropo. Ne estis sufiĉa 
honto, ke germanaj k italaj regimentoj eksplodigus, en nia lando, la fajrajn 
kirlaĵojn de milito, tiel kruela kiel senmotiva; ne estis sufiĉa la daiira bom- 
bardado al ariergardaj urboj, celaute hospitalojn, bibliotekojn, universitatojn 
k muzeojn; ne estis jam sufiĉa tiu diboĉa ekstermo de centoj da miloj de libe- 
ralaj etburĝoj k socialistaj proletoj; ne estis sufiĉe jam la freneza faŝista pro- 
meso cindrigi la tri ĉefajn urbojn: Madrido, Barcelono k Valencio, mortigonte 
ĝiajn enloĝantojn per tranĉiloj, laŭ biblia maniero. Estis necese vundaĉi la 
baskan popolon en ĝia plej profunda amo: la gepatra hejmo! 

Tiun perversan taktikon oni ne povas nomi sovaĝa; ĉar la sovaĝuloj 
povas fari domaĝojn sed ili ne scias tion organizi; nek animala, ĉar la rabo- 
bestoj ne turmentas ĝue la idojn de siaj konkurantoj en ia densajaro de la 
ĝangalo. Tiu monstra febro, kiu mokas pri la plej karaj.k noblaj sentimentoj, 
ne povas kaŝi, ke tiomaj kanajloj estas homoj; oni ne povas sonĝi, eĉ en 
mezo de inkubo, pri la eblo iri pii malproksimen, sur vojo de la krueleco, tra 
la pompaj atributoj de falsa civilizo. Por streki tiujn tragikajn emociojn; ĉiuj, 
kiuj posedas decan racion, deziras trovi pravigojn por tiu eksterhoma kon- 
duto. Jes! oni deziras kapti eĉ pretekston favoran por niaj malamikoj, almenaŭ 
por vivi, batali k morti sen naŭzo por la homa speco; sen perdo de fido al 
perfekta marŝo de la eternaj naturaj leĝoj. 

Kvankam laŭ frostotremiga formo, tiu fundamento ŝajnas esti hazarde 
trovita en Ia kajeroj de kelkaj oficiroj ĵus kaptitaj. Laŭ tio, la faŝistoj ne 
detruas pro plaĉo nek torturas pro malamo, sed ili nur plenumas tion por ' 
semi teruron, kiel sola rimedo. en sia naiva frenezo, por gajni la militon, kiun 
ili provokis. Ni staras do jam, ne antaŭ morala demando sed nur antaŭ psi- 
kologia problemo. Ĉu Ia teroro povas esti faktoro de venko? ĉu tiu stranga 
semado povas ankoraŭ okazi nun, post longa zoologia 
evoluo en rasoj, kiuj pruvis, ĉe la Historio, ke ili kapablas 
reagi, post la plej angoraj epizodoj, kun freŝa kuraĝo elteni 
defende la moralajn atributojn de justo k digno? 

La detruo de Gernika estas, eble jam, la skrapanta 
argumento, kiun bezonis la tutmonda publika opinio por 
komenci pensi saĝe, ke neŭtralismo aŭ indiferentismo, en 
tiu nia sanganta afero, ne estas ofendo al Hispanio sed 
krimo hi-storia al la tuta Homaro, kiu, por normala evoluo 
de sia sana potenco; por ne plu jam revi sed vivi k senti 
feliĉon, sukcesos k triumfos en la nuna krizo. 

...Kaj dank’ al tiu revekiĝo, nova kverko, en la iama 
Gernika, ekkreskos burĝone, kun folioj moviĝemaj, en 
horo de triloj, kiel milda saluto de la Naturo por ĉiuj 
falintoj falĉinte la lolon, kiun semis la semantoj de terurol 



HITLER 
Monstro de detruemo 


N0K0K0 01 MALPENMESO 

Nia modesta gazeto fieras pri bedaŭrinda 
honoro de oficiala malpermeso en la ĉarma 
svisa lando. POPOLA FPONTO, kvazaŭ 
sensacia jurnalo, aperis akuzite en la ŝtata 
indekso, kun admono en Ia poŝta doganej‘o 
sub severa kontrolo de prokuroro, kiu eble 
juĝas ĉi tiun varon kiel tro forte sonorantan 
vekhorloĝon por urboj de horloĝistoj. 

Paradokso obsline rajdas sur la absurdaj 
traboj de la filistra egoismo de nia epoko, 
Svisio, lando kun Iegendo aroga pri Vilhel- 
mo Tell; la plej malnova tipa demokratio el 
Eŭropo atentas malpermese pri la ekzisto 
de honesta bulteno, kiu defendas precize la 
plej aŭtentikan demokraiion. 

Sub tro facila suspeklo, pri danĝera en- 
havo, la juna k brava eĥo de nia sincera 
voĉo ne povas jam normale flugi tra la 
mirinda pejzaĝo de valoj k montoj el la 
burĝa turismejo. La bonaj tieaj amikoj ne 
rajtas plu akcepti rekte banderolon kun mar- 
koj k poŝtaj stampoj de legitima demokrata 
registaro en lukto nun, tre sankta, kontraŭ 
perfiduloj, ribelintoj k invadintoj. Civitanoj 
de «libera» lando ne povas juĝi per si mem, 
pri.Ia pravo de niaj trafaj argumentoj, ĉar 
strangaj ordonoj de piaj regantoj, emfaze k 
protokole. tion malpermesas. 

La terminoj, en la socipolitika fako, ŝan- 
ĝis eble la valoron de sia senco. Nuntempe 
Ia konservativaj aŭ reakciaj registaroj helpas 
k apogas renverson de ordo, detruon* de 
norrtioj, rompon de solenaj ĵuroj. perfidon 
«I honoro k eĉ profanon al flago nacia. Por 
eviti la leĝan gajnon de popolo oni akceptas 
la monstran ribelon de generaloj kiel decan 
revolucion... dum la eterrlaj suferantoj devas 
konservative gardi la esencon de kruele 
ĉifitaj principoj. Ni dubas serioze jam pri la 
farto de nia saĝo! 

La registaro de la svisoj, je nomo de 
bombasta inlerpreto de leĝa paragrafo, por 
flali hontindajn interesojn de luksaj gastoj, 
petole koketas kun la murdistoj de infanoj 
k virinoj; kun la heroldoj de morto k mal- 
espero; kun la blasfemantoj je religio—dio 
en la buŝo k demono en la koro—kun mar- 
ĉandistoj pri pecoj k ruinoj de sia patrio; 
kun praktikantoj de ĉiuj pekoj en rondo tra- 
gika... Malagrabla temo ja por digesto de 
turisto! tamen,«jen celo sen enuo de nia 
revuo uzanta humane la lingvon popolan, de 
unu tuia mondo, per la klara akcemo k 
flama konvinko de tiuj, kiuj per ofero de 
vivo jam lernis sperte la arton malatenti la 
mizerajn intrigojn de lernantoj je tiranoj aŭ 
friponetoj kun moŝteco*de ministroj eĉ en 
landoj k regionoj, kie libero estis rajto k 
ne alinozo... 

Svisio aŭdos tamen, super Ia klaĉoj de 
diplomataj kakaluoj en vanta rendevuo, la 
gajan sonoradon de siaj famaj horloĝoj, 
kies sagetoj. kun sekunda ekzakteco, marŝas 
al renkonto de la granda Horo! Jes, certe! 


Amiko internacia: Via entuziasmo estas grava faktoro por la venko! 

FASKO DA SUKCESOI 


De antikve ekzistas en Toledo la 
plej grava fabriko de armiloj en His- 
panio. Kiam la faŝistoj kaptis la ur- 
bon, tuj ili reorganizis la laboron. 
Specialaj maŝinoj alvenis el Germa- 
nio. Ankaŭ venis germanaj tekni- 
kistoj. La produktokapablo estis tre 
mirige pligrandigita. 

E1 tiu fabriko eliris ĉiutage pli ol 
duonmiliono da fusilaj kartoĉoj krom 
aliaj militaj produktaĵoj. Tiu fabriko 
provizis ĉefe la madridajn frontojn. 

Sed, pasintan monaton, la respu- 
blika armeo decidis fini tiun situacion. 
Iunmatenon,niaj kanonoj pafis, unue 
kiel avizo por ke la laboristoj povu 
forlasi la fabrikejon, k post duonhoro 
komencis bombardadi intense. L v a tuta 
ampleksa konstruaĵo estis detruaja. 

Grandegaj eksplodoj avertis pri 
malapero de la varoj tie deponitaj. 
La enloĝantoj de la urbo rapide for- 
kuris k novaj trupoj alvenis por de- 
fendi la pozicion. 

...Sed Toledo jam ne plu fabrikas 

i municion! 

♦> ♦> ❖ 

Fanfarone, per flugoj de fantazio, 
anoncis generalo Franko al ĵujnalis- 
toj sian planon: 

Per militŝipoj «Espana» k «Ve- 
lasco» li blokados la nordajn have- 
nojn. Samtempe la trupoj furioze 
atakos k prenos urbon Bilbao. La 
aviadilaro detruos ĉion. Rapide mal- 
aperos la respublika norda zono. La* 
asturia tragedio finiĝos ankaŭ. Poste 
li atakos ĉiuflanken la registaran 

mediteranean zonon k la popola 
registaro, post kelkaj tagoj, restos 
preskaŭ enfermita. Ĝi povos nur fuĝi 
al Francio... 

Sed la unua parto de tiu iluzia 
plano tute fiaskis. Krevissapa veziko! 

La nordaj trupoj rezistis laŭpove 
dum la unuaj tagoj, k nun ili jam 
efike kontraŭatakas. 

Kaj la mara faŝista potenco bruege 
krevis. Tiu potenco sin apogis ĉefe sur 
la kirasŝipo «Espana» k la glora res- 
publika aviadilaro subakvigis tiun ki- 
rasŝipon kiam ĝi atakis anglan komer- 

coŝipon, apud haveno de Santander. 

Estas la unua fojo en la mondo 
ke aeroplano plene venkis en batalo 
kontraŭ militŝipo k dronigas ĝin. Tio 
estas gravega milita fakto. 

Ankaŭ estas, aŭ devus esti, gra- 

ga detalo ke la faŝistaj militŝipoj 
ve 


atakis al angla ŝipo. Sed, ni ne dubas 
ke S-ro Eden enketos ankaŭ pri la 
afero... Kiu ne volas, tiu ne vidas! 

Tamen, la vera grava fakto estas 
la malapero en la profundon de la 
maro, de la plej granda k valora milit- 
ŝipo faŝista k ankaŭ la malapero de 
la iluzia plano... 

❖ ❖ ❖ 

En provinco Jaen, ĉe la komenco 
de montaro Sierra Morena, ekzistas 
sanktejo nomata «Virgen de la Ca- 

gk 

beza» (Virgulino de la Kapo). Gi 
estas treege forta, ŝtona konstruajo, 
kvazaŭ milita fortikajo. 

Dum la unuaj tagoj de la ribelo, la 



Sama instrumento povas esti nobla aŭ 
abomena; lio dependas de la celo tra- 
fenda. La popola brako forlike tenas la 
fusilon, kiu nun en Hispanio estas jam 
garantio de libero k rajto 

civilgvardistoj de la provinco Jaen, 
sub komando de kapitano, sin rifuĝis 
tie kun siaj familioj k kelkaj kaptitoj. 

Tion ili faris per trompo al respu- 
blikaj aŭtoritatoj, kiuj permesis tion 
por eviti malagrablaĵojn k cedante al 
promesoj de la kapitano. Kiam ili 
atingis la sanktejon, enmastigis la 
monarkian flagon k pafis al niaj 
milicanoj. 

Niaj trupoj sieĝis ilin, sed ne ata- 
kis; estis espero pri kapitulaco k oni 
ne volis ataki konstruajon kie estis 
multaj virinoj k infanoj. 

Naŭ monatojn daŭris la sieĝo. La 


ribelintoj ricevadis, per la faŝistaj 
aeroplanoj, manĝaĵojn, armilojn k 
municion. Sed iom post iom la situa- 
cio malboniĝis por ili. La sieĝo pre- 
madis la rifuĝintojn pli k pli. La 
aeroplanoj malfacile povis plenumi Ia 
provizuman taskon. 

Oni incitis diversfoje al ili pri ka- 
pitulaco sed la perfiduloj ĉiam esperis 
eksteran helpon. 

Fine, delegitaro de Internacia 
Ruĝa Kruco petis al ili eliron de la 
virinoj k infanoj, kiuj malsatis. Sed la 
nobla propono estis malakceptata. 

Konsekvence de tiu rifuzo niaj 
trupoj fine decidis solvi la aferon k 
atakis kuraĝe. Tuj aperis en fenestro 
blanka flago. 

Ducent kvindek civilgvardistoj k 
kvarcent civiluloj estas tie kaptitaj k 
homece traktataj. ’ 

La faŝista fokuso de «La Virgen 
de la Cabeza» jam feliĉe maleparis... 

ANONIMA HEROO 

JK 

Ce sektoro «Universitata Urbo» 
(Madrido) iu lojala soldato, provizu- 
mita per mitralfusilo, saltis for el la 
tranĉeo k sin trenante, iris tridek me- 
trojn al malamika flanko. De nia 
tranĉeo, liaj kamaradoj tenis Iin per 
ŝnuro. Kiam li konsideris oportuna 
la momenton, pafis kontraŭ la faŝistoj. 
Pluraj el ili ne havis tempon konsci- 
ciiĝi pri tiu subita atako. 

Tiu soldato antaŭ nelonge elpasis 
al niaj vicoj. Ekde tiam, ĉe la mal- 
amikoj oni kredas lin mortinta, ĉar li 
ŝanĝis siajn dokumentojn per aliaj, 
surhavitaj de faŝista kadavro. 

Ĉar li tre bone konas la kutimojn 
de la nialamikaro, li ofte faras aŭda- 
cajn interniĝojn. Unu tagon, li alprok- 
simiĝis je faŝista tranĉeo k renkontis 
sian antikvan kapitanon, kiun li 
salutis per etendita brako, laŭ faŝista 
maniero. Antaŭ ol la kapitano forigis 
sian miron, ĉar li ŝupozis lin mortinta, 
H pafmortigis la kapitanon k forku- 
rigis kelkajn soldatojn, kiuj akom- 
panis lin. Tiu bravulo rifuzas persiste 
konigi sian nomon de popola heroo. 

AL PORTUGALAJ KAMARADOJ 

FRATA SALUTO 

Ni jam dclonge ŝuldas al vi, karaj kama- 
radoj en Portugalio, publikan esprimon de 
danko k admiro. Ni scias, sub kiaj malfa- 
voraj kondiĉoj disvolviĝas nun via agado. 
Spite ĉion, vi laboras senhalte k fervore. 
Akurate ni ricevas d£ vi saluton k moralan 
subtenon pere de komunaj amikoj, sindone 
plenumantaj servojn de solidaro. 

lam estonte, ni povos helpi vin frakasi 
viajn katenojn. Intertempe ni laŭte diras al 
vi per frata voĉo: Havu fidon! Esperul 

Hispanoj de ia universala Hispanio 


Kiam oni konsideras senpasie la forton—la fizikan 
forton—de niaj malamikoj, ĉiujn surprizas la potenco 
de tiuj modestaj fusiloj de Hispanio, kiuj haltigis jam, en 
multaj frontoj, la barbaran marŝon de faŝismo internacia. 

Sed kiam oni pensas ankaŭ pri ĉiuj, kiuj staras 
apud ni; pri ĉiuj, kiuj nin helpas per siaj moneroj, per 
sia sango aŭ simple nur—eĉ tre dankinde—per sia emo- 
cio; tiam oni plene komprenas, ke nia obstino devas esti 
rigida por tuja rekonkero, ĝis lasta angulo, de nia lando: 
simbola patrio universala de la antifaŝismo. • 

La kazerna literaturo de la hokokruca propagando 
fajfas pri la fremda helpo al la «ruĝuloj». En tiu aspekto, 
ili ne tute mensogas. Jes! ni ricevas eksterlandan helpon. 
i Ni kalkulas pri inilionoj k milionoj da bonaj amikoj ĉie 
de la mondo. jen valora k ĝentila solidaro, kiu ne ĉiam 
povas fariĝi konkrete videbla en la zigzagaj fluoj de nia 
epopeo. Tamen ĝi ekzistas en Anglio k Francio, en 
multaj ceteraj nacioj de la maljuna Eŭropo; eĉ en Ger- 
manio, nobla lando forpelita el la civilizo, k en Italio, 
unua viktimo k unua bastiono de !a despotismo kun 
oficiala stampo. En Sovetio, freŝa federacio k en Portu- 
galio, kadukiĝinta ekspluatejo. En Azio k en Ameriko, 

f*. 

en Aŭstralio k en Nova Zelando. Cie, ajne de la mondo, 
loĝas homoj kun revoj k sonĝoj por nia triumfo. Krioj 
aŭ sopiroj harmonie akordas. Manifestacioj, kunvenoj, 
postuloj en vervo k volo tre flamaj... Standardoj k afiŝoj 
ricevas nun la ornamon de sorĉa substantivo: Hispanio! 

Kiam eksplodis la ribelo, en la sama semajno, 
devis okazi en Barcelono la Internacia Popola Olim- 
piado, kun amasa partopreno de eksterlandaj sportuloj. 
Multaj el ili jam havis okazon tie plaĉe ekzercadi en la 
utila sporto albatali la faŝismon, kiam atake ĝi pretigis 

siajn faŭkojn. Unu monaton poste, jam venis la unuaj 

• • 

eksternaciaj volontuloj. Ili venis sen armiloj, kun entu- 
ziasmo, baraktante tra baroj; ili forlasis ĉion: la varmon 
de familio k la relativajn komfortojn de pli normala 
medio. Ili estis homqj el ĉiuj landoj, el ĉiuj tendencoj, 

• kun uno sola gvida celo: detrui la danĝeron pri faŝismo 
tie mem. kie tiu ebla ŝanco prezentiĝis. Laŭ tiel simpla 
formulo fondiĝis la internaciaj brigadoj! 

Ni—ili diris emocie—estas la aktiva reprezento de 
la tutmonda Popola Fronto; ni venis batali por la uni- 
versala paco per la venko de Hispanio. Kiuj do estas 
pli veraj hispanoj? Cu homoj de aliaj landoj, luktante en 
niaj tranĉeoj por savi la ĝuon de niaj infanoj aŭ tiuj 
enlandaj perfiduloj, kiuj vendaĉis minojn k arbarojn de 
sia propra lando al la tragikaj friponoj de sennacia 
kapitalismo? Kiuj estas fratoj? ĉu tiuj venantaj, kun he- 
roeca fervoro, aŭ tiuj indiĝenaj militistoj pretaj esti 
pulĉineloj de fremdaj torturistoj? Cu tiuj, kiuj mortas 


por la libero k progreso aŭ tiuj, kiuj vivas por velkigi 
ĉiujn noblajn kondiĉojn de la homo? 

Ni volas laŭtigi voĉon de konvinko. Ni estas his- 
panoj batalantaj por nia propra lando, kiu gajnis pres- 
tiĝon por universala hejmo. Apud ni batal^s kuraĝe 
internaciaj volontuloj en specialaj brigadoj. Ili ne jam 
estas fremduloj; ili elverŝas sangon por ni ĉiuj, por 
ke la kamparanoj k laboristoj ne estu sklavoj, por 
ke iliaj idoj estu kleraj k feliĉaj; por ekzili la eblon pri 

salajro «nacia» de tri aŭ kvar pesetoj. Ili ne jam estas 

# 

fremduloj, ili estas hispanoj de la universala Hispanio! 


LA PATRO KAJ LA FILO 

r 

La palro eslas Niceto Alcala Zamora eksprezi- 
danlo de nia Respubliko; la filo estas Jose Alcala 
Castillo, nuntempa leŭtenanto de 2 d Brigado de 11° 
Divizio. La patro fork.uris antaŭ !a ekribelo. La filo 
venis al sia lando, malgraŭ la patra admono, por 
defendi la popolon kontraŭ la faŝismo. Publikan 
leteron !i sendis a! sia patro k el ĝi ni tradukas 

kelkajn frazojn. Ui montras altan moralan kvaliton. 

% # 

«Kiam, antaŭ kelkaj monatoj, mi forlasis nian hejmon por 
eniri en lojala armeo, mi meritis, viafianke, malaprobon per kiu* 
vi, publike, en internacia gazetaro, kondamnis mian konduton. 

Mia konscienco, kun pligrandiĝinta forto diras al mi Ke mi 
agis dece. Mia devo estis defendi legitiman registaron kontraŭ 
atako de perfiduloj. Pli granaa estis ankoraŭ mia devo helpi popo- 
lon, kiu defendis sian vivon k rajton pri libero, kontraŭ sklaviga 
atako de dekduoj da aristokratoj, bankieroj k malnoblai generaloj. 

Sed nun estas plia fakto: la fremda invadol Hispanio estas 
invadiia de Germanio k Italio. Hispanio defendas sian sende- 
pendecon. Tiu vero trafis ĉiujn angulojn de ia mondo; ĝin mi 

povis konsfati kpn tuta krudeco. • 

•. . < «. 

Luklante kontraŭ germanoj apud Jarama k italoj en Guada- 
lajara mi lion konstatis k hontis, koleris k indigniĝis pro tio ke 
fiuj, kiuj malfermis la vojon al fremda armeo,sin nomas «naciistoj> 

Tie mi ne trovis eĉ unu soldaton hispanan. Estas la vera 

milito por sendependo, la urboj okupataj de regula fremda armeo, 

• ,' • 

la enloĝantoj kaŝitaj en keloj, milita sovaĝa rabado, civiluloj 
mitralitaj... unuvorte: la tragika teroro de atako al # Abisenio, kiun 
ni tiom da fojoj komenlis k kondamnis; lia estis la spektaklo kiun 
mi propraokule vidis. 

Mi luktas kun la suferanta popolo, por eviti nian sklavigon, 
por ke nia lando ne estu dispecigita, por ke Hispanio estu libera 
lando, ne kolonio. Mi luktas apud ĉi tiuj anonimaj herooj, solda- 
toj de Popola Armeo, kiuj elirante el tranĉeoj, plenaj je koto, 
malgraŭ frosto k pluvo, rekonkeris por Hispanio centojn da 
kvadrataj kilometroj. 

Mi estas feliĉa ĉar mi luktas en vicoj de Popola Armeo; tia 

mi estas ĉar mi plenumas mian devon, kiel hispano. Ciu, kiu 
forlasis Hispanion, kiu helpas rekte aŭ nerekte Ia invadintojn, 
maksimurne kiam oni okupis altan postenon, kiel Prezidanto de 
la Respubliko, ne rajtas sin nomi hispano. 

Nun mi estas pli certa ol ĉiam, pri la venko de hispana 
popolo, kio ne nur estos !a venko dc Hispanio, sed ankaŭ la 
venko de universala demokratio.^ 


REDAKCIA RIMARKO Kiel plurfoje dirite. nia gazeto tute ne dependas de iu ajn aparta 

politika aŭ sindikata organizo. POPOLA FRONTO, honesta al sia titolo, estas la internacia informilo de la 
tuta hispana popolo en lukto kontraŭ la faŝismo. Fidelaj al tiu normo nia starpunkto estas lojala akcepto de 
la legitima Registaro, kiel sola oficiala organo gvidanta la epopeon. Ni bedaŭros se, pro partia fanatikemo 
aŭ pro naiva senkoloreco, kelkaj—malmultaj—legantoj ne bone ankoraŭ komprenis niajn sincerajn knudajn 
celojn. Nia sola ĝojo, en la tragedio, estas Ia konvinko, en mirinda fakto, ke ni donis medolon al Bsperanto 
k sukcese tremigis samtakte la histojn el koro de multaj k multegaj esperantistoj el ĉiuj landoj k tendencoj 
kies aprobon ni havas okazon tre ofte konstati. Kun firma obstino do, per la ĝentila subteno de granda parto 
de la verda popolo, dum sektemuloj fanatike grumblas, ni iru entuziasme la vojon celitan... 

POPOLA FRONTO 




AMARAJ PRIPENSOJ 

. • 

Ni, kiel aktoroj en la konvulsianta tragedio de Hispanio, eble ne plene 
konscias pri ĝia vastega amplekso. Mankas la promontoro, kiun per jaroj 
ellevas la Historio, por rigardi trafe, laŭ ĝustaj dimensioj, la grandegan sig- 
nifon de nia epopeo. La batalantoj, zorgante nur pri la epizodoj, kiujn ili mem 
partoprenas, ne povas mezuri la panoramon de sia propra luktejo. 

Tamen, eĉ kun tiaj mankoj, oni povas taksi bone la fundon de la terura 
veto, kiu okazas dum ĉi tiuj drastaj horoj. Temas ja pri ege kruela kolizio 
inter du sistemoj, inter du principoj. En tiu kruda kverelo, la mezaj terminoj 
ricevas premegon ĉe kuntuŝo de la du blokoj. Tial deliras ĉiuj parolantoj pri 
amikaj solvoj. Ne ekzistas tia eblo! La fino estos nepre absoluta venko de 
unu flanko, kun plena malvenko de ia alia. Kunvivado jam \\eno's post la 
submetiĝo; zorgi je tio pli frue, estas egale ol plilongigi. la militon senfine, 
ĝis detruiĝo k elĉerpiĝo de Hispanio; reguloj pri kunestado, eblaj antaŭ la 
ribelo, ne estas oportunaj nun, sen konkreta masonado de ies venko. 

La rezultato de nia lŭkto influos jam efike en la eŭropa politiko k eble 
eĉ en tiu de la tuta mondo. Tion flaris tre akute la despotaj ŝtatoj; jen do la 
kialo pri la cinika helpo, kiun Germanio, Italio k Portugalio liveras al la 
ribeluloj. Ili sciaŝ, ke siaj absurdaj .reĝimoj stabiliĝos aŭ suferos skuon, laŭ 
venko aŭ fiasko de la perfiduloj. ^fiu konvinko, plus la intenco kapti valorajn 
poziciojn por estonta ĝenerala milito, pelas ilin subteni sen vualoj, la atakon 
kontraŭ la Respubliko. Dume, la ŝtatoj kun demokrata—aŭ pseŭdodemo- 
krata—strukturo, anstataŭ elekti partion por la Ieĝo,kiun reprezentas la legi- 
tima registaro, uzas artifikon, kiu malrekte signifas helpon, tre efikan, por la 
faŝismo. La tiel nomata Ne-Interveno taŭgas por nodi, je manoj k piedoj, la 
registaron malebligante al ĝi akiri aĉete armilojn k municiojn kun stagno de 
la normala rajto. • ‘ . 

Stulteco inspiris tiun taktikon per kiu oni faris k dikigis ĉiujn danĝe- 
rojn, kiujn naive pretendis eviti kelkaj nacioj. Ili volis malkreskigi la militon 
k tamen ĝi plilongiĝis apoteoze; ili aspiris estingi flamojn, kies fajreroj povus 
bruligi la eŭropajn pulvejojn, k la sekvo estis la apero de impona vulkano. 
Finfine, ili deziris, ke Hispanio ne estu riesto de iu socia nova sistemo— 
minaco por la kapitalistaj normoj de Okcidento—k ili akuŝis, dank’ al deviga 
streĉo de la popola penado, Ia plej favorajn ŝancojn por tio, kion ili tiel 
zorge avidis eviti. Por la privata ordo de ĉiu el la du nacioj, kreantaj tiun 
strangan ludon, la danĝeraj simptomoj estas multe pli gravaj. Kun italoj en 
Maljorko, por Francio estas la vojo tranĉita inter la metropolo k ĝiaj afrikaj 
kolonioj, krom tikla averto en la okcidentaj Pirineoj k en la baska marbordo, 
kie situas sen hezito, kun potenca inilita materialo, la germanoj gvidantaj 
la premon kontraŭ Bilbao. Anglio post la perdo de ekvilibro en la Medi- 
teraneo povas riski la detruon de sia privilegio en la pordo de Gibraltaro. 

Nu, ĉi tion certe povis eviti Anglio k Francio, per tre simpla k korekta 
maniero, ebligante al normala hispana registaro aĉeti ĉion necesan. Se ni 
mem, per niaj propraj rimedoj, estus povintaj akiri, en la unua momento, 
aviadilojn, artilerion k fusilojn, la faŝista ribelo dronus antaŭ ol kalkuli tri 
monatojn. Ne nur oni rifuzis fari al ni tiun servon sed ankaŭ oni devigis la 
ceterajn landojn fari la samon. Tiel la milito ŝvelis danĝerel 

En !a internacia ludo, kiun mi komentas, ekzistas, por la hispanaj 
socialistoj, .la dolorega punkto ke tiun-ludon gvidas, eĉ k-iel iniciatintoj, 
reliefaj figuroj de la Socialismo; personoj, kiuj postenas en la registejoj kiel 
oficialaj delegitoj de laboristaj partioj. Ĉiuj genioj de la elokvento, kune, ne 
estus kapablaj klarigi kontentige la paradokson, ke dum la partioj, per sin- 
cera esprimo, montras al ni sian simpation, tiuj, je kies nomo, kiel reprezen- 
tantoj, ne de altaj personaj kondiĉoj sed nur de organizita proleta forto, 
okupas seĝojn de ministroj, donas al ni trakton, kiun nur ni povas atendi de 
natura malamiko. Tion mi jam diris foje: La socialistaj partioj per unu mano 
—tiu de sia amaso—salutas nin, premante ĝentile la nian; per la alia—tiu de 
sia gvidantaro—ili premas nian gorĝon kun intenco strangoli nin, sen atento 
al detalo, ke la hispana popolo batalas nun ankaŭ por la tutmonda proletaro. 

Indalecio PRIETO 

SoclaHsta Ministro pri Maro k Aero de la hfspana Registaro 



La apaĉo^nternacia kun sia dorlotanlino 




DEPUTITO PAROLAS... 


Dum marta monato vizilis nian 
landon ĉeĥoslovaka delegitaro subla 
gvido de deputito Frantisek Nemeq. 
La delegitaro tute libere vizitis ia 
frontojn k la urbojn. La gvidanta de- 
putito diris, al jurnalisto de «Vecerink 
Prava Lidu», jenon: 

«Kelkafoje la delegitaro travivis Ia teru- 
rorvde la bombardadoj. Ni ĉiuj estas pretaj 
aserti la bestecon de la faŝismo, kiu detruas 
hispanan landon. Kortuŝis nin la ruinoj de 
unu el Ia plej belaj kvartaloj de Madrido, la 
stratoj kie amasiĝas rubajoj, konstruajoj 
delruitaj. scnkulpaj estuloj masakritaj senu- 
tile. La faŝistoj senkompate bombardas, laŭ 
• ordonoj de ribelintaj generaloj. 

En milifistaj rondoj, ne jam nurhispanaj 
sed fremdlandaj, la batalo de Brihuega cstas 
konsiderata kiel la unua milita malvenko de 
Mussolini en Eŭropo. Ankaŭ politikuloj di* 
finas ĝin kiel gravan politikan faktoron. 

Nun, kiam oni rapide organizas la popo- 
lan armeon k oni kreas Ia necesajn oficirojn, 
oni rajtas esperf pluajn gravajn venkojn. 

La deicgitaro ĉie estis akceptita per evi- 
dentaj k sinceraj pruvoj de simpatio. En 
Hispanio oni respektas k amas Ĉeĥoslova- 
kion. La eminentuioj, kiujn ni vizitis, bone 
konas la situacion k problemojn de nia lando 

Faŝistaj imperialismoj, germana k itala, 
havas en sia vojo du barojn. kiujn ili inten- 
cas nuligi: en Okcidento, la respublika His- 
panio, k en Oriento la demokrata Ĉeĥoslo- 
vakio. Se la^ faŝismo estos venkata en 
Hispanio, ĈeĥosIo\akio ŝuldos al hispana 
popolo siajn sekurecon k pacon. 

En Hispanio ne ekzistas komunista rcĝi- 
mo, kiel intencas kredigi la faŝistoj. Koalicia 
Registaro konsistanta el ĉiuj klasoj k poli- 
tikaj partioj regas la nacion. Reale ĝi estas 
amplesa demokrata koalicio, Ankaŭ la leĝoj 
neniel havas strangan karakteron. , 

Forte mi opinias, ke Madrido eslas 
nevenkebla. Ties fortikajoj estas bone kons- 
truitaj k defendataj per mirinda heroeco. La 
urbo, situanta en la fronto vivas normale; la 
kinejoj funkcias, kafejoj estas plenplenaj, la 
tramoj cirkulas. Nur tnemorigas kun doloro 
pri la milito la materiaj perdoj, kiujn suferas 
la urbo. 

Sed se la demokratio sin savas, kiel mi 
firme kredas. tiam Madrido vekiĝos al nova 
k mirinda vivo, kiel ekzemplo patosa. 


i 

P O P O L A F R O N T O 


Vortoj de. Thomas Mann 

En Svisio aperis broŝuro pri hispana tragedio. 

Por tiu ilustrita broŝuro verkis epilogon la fama 

# 

aŭtoro, literatura Nobef-premio, Thomas Mann. 

Ni ĝin konigas diligente al niaj legantoj. 

«Daŭras la interveno en Hispanio, k tiel cinike, kiel 
malofte povis vidi la mondo. Efektive tio, kio okazas tie, 
de antaŭ kelkaj monatoj, estas la plej skandala hontiga 

spektaklo, kiun iam registris la Historio. Cu la mondo 
vidas tion? Nur parte, ĉar la murdanta intervenismo 
mirinde konas la manieron idiotigi la mondon k ĝin 
blindigi ĝis neebligo por rigardo de realaj okazoj. 

Oni komunikis al mi la sekvantan pripenson de iu 
.sinjorino: «Kiu povus pensi ke en Hispanio, la ruĝuloj 
neatendite plenumus tiom da kruelaĵoi? La ruĝuloj! Kaj 
neatendite!» Estas vero ke tiu sinjorino loĝas en la parto 
de Eŭropo, kie oni pleje zorgas eviti diskonigadon de la 
vero, tio £stas, en Germanio. Per ĉi tiu broŝŭro, kies 
teksto estas kreita de verkistoj, kiuj ne estas precize 
; «sovaĝaj bolŝevikoj» sed viroj kristanaj kun burĝaj kon- 
ceptoj, oni povas konstati ĝis kia grado la reformema 
programo de hispana Popola Fronto, politika alianco 
de respublikanoj k socialistoj, estas malmulte revolucia; 

» k kia estis la antaŭa situacio, kiu devigis la starigon de 
i tiu Popola Fronto.k okazigis ĝian legitiman k decidan 
; triumfon dum ĝenerala balotado. 

» Sed, ĉu oni ne havas koron? Cu oni ne havas 
inteligentecon? Gu oni devas lasi forpreni, sen rezistado, 
ĉion, kio restas el libera, homa juĝkapablo, de la privi- 
t legio ĉiam kunigita al plej malsuperaj instinktoj de tiuj/ 

; ; kiuj sin ŝirmas per la vortoj Civilizo, Dio, Ordo k Patrio? 

* 

ji Subpremata popolo, ekspluatata laŭ plej kaduka 
formo, malfruiĝinta popolo, celas al pli neta k digna 
o ekzistado, al sociordo dank’ al kiu ĝi povus atingi — 
laŭ civiliza vidpunkto—lokon pli bonan ol tiu, kiun ĝi 
i okupis ĝis nun. , _ 

* Por tiu popolo la libero k progreso ne estas ankoraŭ 
konceptoj elradikitaj fare de la ironia k filozofia skepti- 
kismo; ili reprezentas la plej altajn k plej ŝatatajn valo- 

, rojn el la vivo, la nepraj kondiĉoj de nacia honoro. • 

Tiu popolo donis al si mem registaron, kiu komen- 
cis, kun la prudento trudata de la specialaj momentaj 

* cirkonstancoj, la taskon solvi la plej gravajn problemojn 
k efektivigi la plej urĝajn plibonigojn. Kio okazis tuj? 
Ŝprucis k fiaskis ribelo de generaloj je la servo de la 
malnovaj ekspluatantaj k subpremantaj forto], kombinitaj 
kun fremdaj manovroj; kiam la ribelo estis preskaŭ 
sufokita, ĝin revigligis la fremdaj registaroj malamantaj 
la liberon, kiuj pro ricevitaj promesoj pri ekonomiaj k 
strategiaj avantaĝoj, efektivigendaj post la venko de la 

* ribelintoj, ĝin nutras k subtenas per mono, soldatoj k 
militmaterialo. Tiamaniere la sanga disverŝado, kiu oka- 
zigas senrimedajn kruelaĵojn, fariĝas senfina. 

Kontraŭ popolo, kiu streĉe luktas por siaj liberoj k 
i homaj rajtoj, estas ĵetitaj la trupoj de siaj propraj kolo- 
niaj teritorioj. La fremdaj bombardaj aeroplanoj detruas 
i urbojn, renversas la vivon, murdas virinojn k infanojn. 


Se la kapitalista eŭropa gazetaro povus decidi per 
si mem, la hispana ĉefurbo estus falinta de antaŭ multe 
da tempo k la venko de la «ordo» k «tradicio» super la 
«marksista kanajlaro» estus plene atingita. 

Sed malgraŭ tio ke la urbo estas grandparte detruita, 
Madrido, firme rezistas k la «ruĝuloj», kiel faŝistaj 
gazetoj nomas hispanan popolon, defendas sian vivon 
kun heroeco, kiu devus pripensigi la plej brutigitan 
vasalon pri la moralaj fortoj, kiuj impulsas la pOpolan 
movadon. 

Nuntempe la «rajto de 1’ popoloj pri memdispono» 
ĝuas en la tuta mondo la plej grandan oficialan respek- 
ton. La diktatoraj k aŭtokrataj ŝtatoj estas devigataj 
siavice, elteni la ŝajnigon ke ili reprezentas la volon de 
90 ĝis 98 po cento el siaj popolamasoj. 

Tamen, evidentiĝis ke la ribelintaj militistoj ne estas 

% • \ 

apogataj de hispana popolo k eĉ ili ne povas tion kre- 
digi; ili celas alingi tian eblon pere de la marokanoj k 
de la invadaj trupoj. 

Eĉ supozante, ke nunmomente oni ne povus ekzakte 
precizigi kia estas la deziro de hispana popolo, estas 
absolute pruvite, laŭ klara k senduba maniero, kion ĝi 

ne volas: Gi ne volas generalon Franko! 

Tamen, la eŭropaj registaroj, kiuj deziras ke la 
libero estu sufokita, agnoskis la ribelan registaron en 
momento kiam la milito atingis sian kulminon. 

Tiuj registaroj, kiuj en siaj respekfivaj landoj mon- 
tras certan sentemon pri kazoj de alta perfido, helpas 
viron, kiu liveras sian landon al fremduloj; ili, kiuj sin 
nomas «naciistoj» klopodas atingi alvenon en la gvidon 
de unu el siaj kunkulpuloj, por kiu neniel gravas la 
sendependo de sia lando, se la libero k homaj rajtoj 
povas resti nuligitaj; k kiu deklaras preferinda la morton 
de du trionoj el hispana popolo, ol la triumfo de la 
«marksismo» aŭ, kio samvaloras, la triumfo de iu so- 
ciordo pli bona, pli justa k pli humana. \ 

Vere tio estas tro indigniga, krima k inalaminda! 



Dum milito Ia dimanĉoj nc estas feslo. jen vigla aspekto de 
dimanĉa mateno en nia redaktejo prilaborante la ckspedon 
de Iasteaperinta numero de POPOLA FI?ONTO 


Esperanto, per nia prudenta agitado, vekas eduke sian popoion 



























POPOLA F R O N T O 



Kruela faŝista ge- 
neralo MoIa t kiu 
uzas en Baskio la 
frenezajn takti- 
kojn de la dege- 
nerinta ido de sia 
«nacia» mastrOj 


LUPIDO 

Vittorio Mussolini, la filo dc 1’ Duce 
estis sendata al Abisenio por bombar- 
dadi la etiopiajn vilaĝojn k li, laŭmode, 
verkis libron kun alloga titolo. Kiam oni 
legas tiun verkon, oni dezirus forgesi la 
nomon de 1 ’ aŭtoro, sea estas tre mal- 
facile; ĝi naŭzas tiom... 

La libro estas tipa frukto de faŝista 
lupido. La junaj faŝistoj estas pli cinikaj 
ol siaj patroj k eĉ pli senkonsciaj ol la 
malnovaj faŝistoj. Li sin amuzas per 
aera bombardado sur lando, kiu nur 
havis kelkajn fusilojn por sindefendo. 

Ni kopias kelkajn frazojn: 

«Mi jetas du bombojn; poste du 
aliajn. Kiam mi ne trafas la celon aperas 
disreviĝo. Nur mi atingas malgrandajn 

rezultojn! Ci tie la etaj kabanoj, kons- 
truitaj el trunkoj k argiloj, ne konten- 
tigas min.» (paĝo 28). * 

«La bruligaj bomboj plaĉas pli al mi 
ĉar almenaŭ dank’ al ili oni vidas fajron k fumon. Ni 
zorge bruligis ĉi tiun regionon, sed tie bedaŭrinde jam 
loĝis neniu.» 

«Alvenis ordono, ke aviadilo de la 14 a grupo bom- 
bardadu la zonon de Adi-Aba, nur per bruligaj bomboj.» 

«Adi-Aba estas regiono apuda al Eritreo k eble oni 
pensis, ke neniu kolono povos utiligi tiun vojon. Por 
atingi pli bonan videblon, oni devas bruligi la montojn, 
la plataĵojn k la vilaĝojn...» 

«Estas laboro amuza, kun tragika efekto, sed bela.» 

«Kiam mi atingis taŭgan altecon, metode mi jetis 
la bombojn; kiam ili alvenis teren kaŭzis blankan fu- 
mon k la sekaj herboj ekbrulis. Tiam mi pensis pri la 
bestoj; imagu kiamaniere ili fuĝis!» 

<La sekvintan tagon ni ripetis la saman taskon. 
Ni ŝarĝis bruligajn bombojn k fine ni malsupreniris 
super la grandaj abisenaj domoj ĵetante, per la manoj, 
bombojn je du kilogramoj.» 

«Estis tio amuza. Mi ne trafis la tegmenton de domo 
ĉirkaŭata de arboj. Sed post tri atakoj mi ĝin trafis, La 
indiĝenoj, kiuj estis interne, ekvidantaj bruli la tegmen- 
ton, freneze fuĝis.» 

«Tiuj du tagoj, la tuta distrikto estis grandega 
fajraĵo. La fajro hela malrapide marŝis, sed senhalte.» 
(paĝoj 77-78). 

«Enfermitaj per fajra cirklo KVIN MIL homoj havis 
malĝojan finon! Tio estis infero. La flamoj atingis nekre- 
deblan altecon. Ili ruĝigis la sunsubiron» (paĝo 92). 

«Ni faligis sur Dakue, kie koncentriĝis granda 
amaso en la placo, kelkajn bombojn...» (paĝo 45). 

Tiuj fragmentoj bone elpruvas la psikologion de la 
aŭtoro, faŝista junulo, kiu emas danci, kartludi... k sin 
amuzi per tiaj bombardadoj. 

,Ce la fino de la libro, li speciale mencias, ke li 
fieras pri sia barbo «kiu estas konata en la Imperio». La 
barbo estas la plej grava rezulto el tiu heroa kampanjo. 

Kiam li revenis en Italion oni premiis lin per 
«Medalo por Milita Merito». Lakto de lupino estis efika! 


NEDERLANDA KUNLABORO 

L A POLIPO 

Unu el la sekvoj de la Mondmilito estis, ke en unu 
granda ŝtato—Sovetio—la katolika ek!ezio, kiu estis la 
plej potenca religia organizo estis preskaŭ tute nuligata. 
Vane ĝi klopodis renovigi la tie perditan potencon. 

Sed ne sukcesinte en tiu momento, la katolika ekle- 
zio, kun sia ruza Jezuitaro, decidis atendi pli favoran 
momenton k intertempe energie pligrandigi sian influon 
en la vivo de tiuj popoloj, kie ĝia influo ne ankoraŭ 
estis serioze subfosita. 

Kiam Mussolini kaptis en Italio la povon, la Eklezio 
komprenis la favoran okazon gajni tiun kontraŭbata- 
lanton de la religio, kiel kunhelpanton al siaj planoj. i 
Post mallonga periodo, kreskis, el kunfandiĝo de la 
antaŭaj malamikoj, la hodiaŭa monstro, kiu allogas 
unuflanke per la vizaĝo de !a savonta Jezuo Kristo, k 
aliflanke montras la fizionomiajn trajtojn de la sens- 
krupula despoto Mussolini. Post tio sekvis, sub la gvi- 
dado de Dolfuso, la plej perfida atenco sur demokratoj, 
liberpensuloj, k laboristaj organizoj, por tiel repuŝi la 
popolamasojn en mezepokajn vivkondiĉojn. La vasalo 
de la Jezuitaro bone plenumis sian taskon, ekstermante 
sennombrajn senkulpajn viktimojn. 

La sekvinta numero de la Papista-Mussolina pro- 
gramo estis la aventuro de la konkero de Abisenio. En 

tiu dramo la polipa karaktero, por la unua fojo, sin 

klare montris, ĉar la Eklezio ludis, per siaj en aliaj 
ŝtatoj etenditaj kaptobrakoj, decidan rolon. Per 'ĝia po- 
tenca influo, tiuj ŝtatoj estis retenataj interveni favore al 
la malfeliĉaj abisenoj; k la banditaro povis plenumi 
sian bestaĉan laboron sur la primitiva popolanaro de la 
lando, sen defendo de moderna armita armeo. 

En la ĵus pasinta jaro, la rezulto de la voĉdonado 
en Hispanio forte minacis la nelimigitan potencon de la 

eklezia k militista kastoj en tiu lando. Pro tio estis deci- 

dite: tiu ŝtato estus la sekvonta viktimo de la monstro! 
Ekleziularo k militistaro komplotis al tio, uzante preĝe- 

jojn k monahejojn kiel armil- k municideponejojn k for- 
tikaĵojn,' alportante la maŭrojn el la Afrika tero por 
servi kiel nutraĵo de la militistaj idoloj. En Hispanio 
la milito ankoraŭ furiozas. Tiel unu ŝtato post la alia 
fariĝas viktimo de la kombinaĵo, en kiu nun ankaŭ kun- 
laboras kiel tria aliancano la germanaj rabistoj,. laŭ 
la ordonoj de Hitler. -Jsfisi 

Paŝon post paŝo, la ruza Jezuitaro certe alproksi- 
miĝas al sia celo. Gi kontinuas sin ĵeti sur siaj malfeliĉaj 
viktimoj unu post la alia, retenante la ĉirkaŭantajn lan- 
dojn por sia influo per «ne enmiksiĝo», dum ĝiaj avia- 
diloj k friponaj bandoj alportas la ĉielan paradizon sur 
eiektitan parton de la terglobo, al gloro de Dio. Tiama- 
niere frakasas la monstro ŝtaton post ŝtato, inter siaj 
polipaj kaptobrakoj. 

Post Hispanio sekvus Francio, Belgio, Nederlando, 

A A 

Cehoslovakio, k. t. p. . . • s . 3 J.II 

Escepte se... ankoraŭ Eŭropo, ĉiuj liberaj homoj, en 
lasta favora momento vekiĝas, malsukcesigas la inten- 
con, k disŝiras la kaptobrakojn de la monstro, tiel ke 
ĝi mortu kun putranta korpo, sed... tempo urĝas! 

' . ARIADNO 

En Barcelono ĵus stariĝis Antifaŝista Esperantista Komitato, kiu konsistas 
el delegitoj de ĉiuj lokaj Esperanto-organizoj. Tiu unueca komitato, sub la 
patronado de la kataluna registaro, entreprenos, laŭ koncerna plano, utilan 
laboron por la specifa rolo de Esperanto en la nova socia vivo 


nozAiKO 


• La ĉampionoj de fuŝa kulturo 
intencas vendi en Londono la faman 
pentraĵon «La enterigo de Grafo 
Orgaz» kies aŭtoro estas klasika pen- 
tristo La Greko. 

Belga k angla gazetaroj raportis 
pri la afero k kelkaj artemuloj sin 
turnis al la komitato de'Burgos por 
klarigi la aferon... sed la faŝista «re- 
gistaro» ne respondis. 

Tiu artaĵo, kiu estis en Toledo, 
apartenas al hispana popolo k neniu 
rajtas ĝin tuŝi. 

• Faŝista gazeto, kiu aperas en ga- 
lega urbo Vigo, aganta kiel ĝi mem 
pretendas, «sub la serena gvidado de 
Romkatolika Eklezio», skribas: 

«Hieraŭ la milittribunalo juĝis k 
kondamnis al morto la fratojn Iglesias 
k la virinon Elvira Ledeiro Gonzalez, 
pro tio ke ili kaŝis tri homojn, kiujn 
la polico serĉis. Oni mortpafis la du 
fratojn. La virinon, kiu estas graveda, 

oni sendis en hospitalon. Si estos 
ekzekutata post la akuŝo.» 

• Ĉar la italaj trupoj ne sukcesis laŭ 
la faŝistaj esperoj, la ribelintaj gene- 
raloj organizis, kiel estis farita en 
Abisenio, legianajn batalionojn. 

Ili konsistas el kaptitoj k kampa- 
ranoj, kiel soldatoj, k italaj oficiroj. 
jam estas formitaj naŭ tiaj batalionoj 
k unu el ili ĵus luktis en provinco de 
Kordobo. 

• Laŭ rektaj sciigoj, en Italio kres- 
kas la movado kontraŭ interveno en 
Hispanio. Ĉie, sed ĉefe en Genova, 
Turin, Milan, Napoli k Livorno aperas 
konstante murafiŝoj kiuj tekstas: «For 
la Faŝismon! k «Vivu la. Respubliko 
de Hispanio>! 

• La franca polico trovis en fasista 
deponejo municion k armilaron, kiuj 
malaperis el kazerno de Laon la 19. 
Marto. 

La polico rekaptis mitralilon, mi- 
tralfusilon, 20 fusilojn, flamĵetilon, 
militan telefonon k municion. 

• La kontrolo funkcias perfekte laŭ 
faŝista vidpunkto. 

La 26. Aprilo franca trenŝipo 
«Salinier II» eltrenis barkegon kun 
250 tunoj da nutraĵoj, en direkto al 
Alicante, kiam itala torpedŝipo atakis 
ilin. La trenŝipo estis devigata malligi 
la barkon k fuĝi al haveno Tarragona. 
La barko k la nutraĵoj perdiĝis. 

• La faŝista irlanda generalo O’ 
Duffy revenigis al sia lando la briga- 
don de volontuloj, kiuj luktis en la 
faŝista zono de nia nacio. 

Li klarigas tiun decidon per de- 


klaro al ĵurnalistoj, dirante ke li ne 
povas ŝtopi per novaj trupoj la breĉon, 
kiun faris al la brigado nia armeo. 

Certe la irlandaj trupoj ne interri- 
latis amike kun Franko... 

• Post la perdo de la kirasŝipo 
«Espana» la faŝista eskadro kalkulas 
nur 37.000 tunojn. La respublika eska- 
dro kalkulas pli ol 95.000 tunojn k 
ĝia potenco normale funkcias. 

Sed oni ne devas forgesi, ke la 
germana k itala eskadroj efike helpas 
la faŝistojn per spionado k malnoblaj 
atakoj. 

• La 1. Majo, apud haveno Bilbao, 
tri italaj aeroplanoj bombardis la 
kontraŭtorpedŝipon «Fawlkour». 

Ni supozas, ke S-ro Eden ankaŭ 
malfermos la koncernan enketon... 

• En norda frontO, apud Bilbao, 
niaj trupoj ne nur sukcesis haltigi la 
faŝistan ofensivon sed la 2 a de Majo 
nia armeo venkis denove italajn tru- 
pojn. La itala divizio nomata «Nigraj 
Sagoj» estis detruata; ĝin komandis 
generalo Diazzoni. 

La italoj perdis grandan kvanton 
da soldatoj, materialo k municio. Kiel 
en Guadalajara ili pruvis havi plian 
ŝaton por la kurago ol por la kuraĝo. 

• Laŭ fidindaj sciigoj el faŝista zono, 
unu el la financintoj de la ribelo, la 
riĉega grafo de la-Cimera, kiu donacis 
al Franko dek milionojn da pesetoj 
por la ribelaj elspezoj, akiris dum 
vojaĝo la italan naciecon. Multaj gra- 
vuloj, el sama rondo, tuj agis same, 
ĉar ili kredas, ke Franko ne kuraĝos 
forpreni la propraĵojn de fremduloj, 
kiel li faras rilate al nuraj hispanoj. 


• Angla gazetaro raportas, ke dum 
kunsido deKomitato priNe-Interveno, 
germana delegito Von Ribbentrop 
protestis kontraŭ la propono de Lord 
Plymouth celanta eviton de atakoj al 
civilaj urboj. 

Itala k portugala delegitoj apogis 
la germanan proteston. Facile oni 
povas konjekti, ke tiuj delegitoj ne 
kuraĝas aprobi tian proponon, kiam 
la diktatoroj ordonas detruikmasakri 
ĉefe la civilajn urbojn. 

• En reakcia gazeto «L’ Echo de 
Paris» la dekstrula deputito De Keri- 
llis, skribas: «Ni tute ne volas, ke la 
Mediteranea ekvilibro rompiĝu favore 
al Italio, nek povas toleri, ke la ger- 
manoj okupu l^ Pirineajn montojn. 
Energie ni deklaras, ke ni ne povas 
resti trankvilaj antaŭ la tragedio de 
Bilbao. Ni konas la heroecon de 
baska popolo, ĉiam fidela al tradicio, 
al ĝiaj religio k sendependo.» 

Eĉ reakciuloj indigniĝas pro la 
faŝistaj krimoj. 

• En Madrida domo, okupata de la 
konsulejo de Peruo, la polico mal- 
kovris gravan centron de faŝista spio- 
nado, kiu havis eĉ radiostacion. 

Kun ĉeesto de la konsulo, la po- 
lico traserĉis la tutan domon, arestis 
500 rifuĝintajn faŝistojn k trovis gran- 
dan kvanton da dokumentoj. 

La konsulo, kiu montriĝis ege sur- 
orizita, bonvole subskribis la oficia- 
! an raporton, kie oni priskribis plen- 
detale la aferon. 

• Iu faŝista ĵurnalisto prononcis, per 
faŝista radiostacio, gravajn vortojn. 
Li diris: La ruĝuloj de Madrido pre- 
tiĝas al uzado de gasoj. 

Samtempe ni sciiĝas, ke el ger- 
mana haveno Hamburgo eliris ŝipo 
kun kargo de gasoj. 

Dum eŭropa milito la germanoj 
agis tutsame; tagon post tago le ger- 
manoj akuzadis la malamikon pri 
uzado de gasoj k fine ili komencis 
pafadi gasbombojn. Ni avertas, ke 
hispanaj faŝistoj ankaŭ intencas agi 
laŭ tiu procedo. Faŝismo estas tio! 

NFNIAMI 

1 ^ 1 - 1 ~ ,/ ' 1 l« Jes, neniam unu kupra monero, por konservi la 
sanon de nia gazeto, povus esti pli decida por la sorto de la 
homa progreso. Tial, vi jam ne plu bezonas instigojn por memori 
pri niaj financaj adresoj. Memorigu nun pri ili viajn amikojn! 

LA OKAZAĴOJ EN KATALUNIO 

a. , 

Ciu konscias, kc nia malamiko estas lerta krom abomena. La agentoj 
de Hitler en Barcelono, manovrante ruze en vastaj medioj, scipovis estigi, en 
la kataluna ĉefurbo k en kelkaj aliaj lokoj de la aŭtonoma regiono, la flamojn 
de stranga ribelaĉo, kiun la oficialaj popolaj instancoj, kun la komprenemo 
de la respondecaj organizoj, sukcesis rapide sufoki inter aplaŭdoj de la tuta 
opinio antifaŝista. La hispana registaro, pli forta nun ol ĉiam, tuj post resta- 
rigo de la popola ordo, laŭtigis noton, kiun ni tradukas sen plia komento: 

«Larĝe informita jam pri la okazintaĵoj en Katalunio, la Registaro 
unuanime decidis: 

Esprimi sian plej firman kondamnon al ili, ĉar nur malamikoj de la 
Respubliko, celantaj malfaciligi la popolan venkon povas ribeli per armiloj 
kontraŭ la legitimaj institucioj. 

Por eviti la ripeton de similaj bedaŭrindajoj, oni faras severan enketon 
pri deveno k sekvoj de tiuj faktoj. La punindaj epizodoj, tie ĵus okazintaj 
ricevos rigore la pezon de la leĝo.» 

NIA MUNICIO 


Valencia esperantistaro . . 

37 

ploj. 

BerL—Albacete. 

28 

» 

R. A. — Callosa. 

5 

» 

A. G.—Tabernes .... 

2-50 

» 

G. W. R.—Sheffield . . . 

25 

» 

M. T.—Alcubierre .... 

10 

» 

VVelton.—Coventry. . . . 

5 

ŝil. 

Pamphilon. — Londono (?) . 

1*6 

» 

G. R.*—Malarhojden . . . 

10 

svkr 

E. E'—Stokholmo .... 

5 

» 

F. L. E.~Sekcio 5 Rotterdam 

1‘80 gd. 

J. A. V.—Maasluis .... 

1‘50 

» 

M. W.—Utrecht . . . . . 

0‘50 

-» 

G. S.—Arnhem. 

10 

» 

J. K.—Zaandijk . . • . . 

075 

» 

F. L. E.—Sekcio 2 Rotterdam 

4 

> 

F. L. E. — Sekcio Wormerveer 

1 ‘55 

» 

G. v. P. k^aliaj. — Rotterdam 

0‘29 

» 

F. L. E'—Sekcio Beets . . 

5 

» 

D. M. M. — Amsterdam. . . 

0‘25 

> 

G. v. d. H.—Amsterdam . . 

0‘25 

» 

F. L. E.—Sekcio Krimpen . 

1 ‘50 

» 

J. B,—Zutfen. 

1 

» 

B. J. —Freistal. 

. 18‘80 

ffr. 

Vork-anoj . . . < . . . . 

96 

ŝil. 

F. E. T.—anoj.-Toulouse . 

95 

ffr. 

M. M. —MontfaIgoux . . . 

10 

» 

M. V. Deenze. 

10 

» 

J. V.—Praha.• 

50 

» 

A. V. —Olvuone. 

52‘65 

» 

S. K, — Bratislava .... 

15 

» 

W. K.—Surrey. 

54‘25 

» 

R. H.-Lille. 

10 

» 

Sodertalje Esperantistoj . . 

135 

» 

E. L. —Breintree. 

5 

dol. 

C. S. —Buenos Aires . . . 

200 

ffr. 

G. B. H. — Dunfeankne. . . 

50 

» 

F. L. W. —Los Angeles . . 

42‘11 

» 

M. H. —London. 

2‘6 

ŝil. 

Birminghama filio de SAT 
en Britio. 

20‘60 

ffr. 

Groupe Esp Ouvrier.—Or- 
L. J.*—Marseille ..... 

550 

» 

R. D.—Marseille. 

5 

» 

R. D.—Vours. 

10 

» 

V. R. G. — Paris. 

10 

» 

R. A.~Lens. 

40 

» 

Socialdemokrata Gimnastika 
Grupo Laborista D. F. S. 
—Plzen. • . 

71‘97 

» 

G. N.—Holmsund .... 

16‘85 

» 

E. C. H.-Cardif .... 

4‘50 

» 

Esp. Lab. Grupo.—Gablonz 
(4 a donaco) , . . . . 

45 

ĉkr. 

T. Q. B.-Lourdes . . . . 

10 

ffr. 

Arbeidernes Esperanto for- 
bund.—Oslo. 

105‘25 

kr. 

Ĉekoslov. Lab. Asocio 
Esp-isla. 

51‘26 

ffr. 


R. B.—Castellon . .• . 

Richter. — Jarama-Fronto . 

S. D. — Korboba-Fronto . 

H. M.-(vizitinto) . . . 


25 ptoj. 
10 
25 

550 » 


La Iastaj ciferoj ne estas eraro sed ĝentila 
persona donaco de vundita germana espe- 
rantisto batalinta en la Internacia Brigado. 




Koran dankon! 

Ni esprimas al ĉiuj gazetoj, esperantis- 
taj aŭ ne, kiuj represis parton de la enhavo 
de POPOLA FRONTO en diversaj landoj k 
tre speciale ni dankas la kamaradojn, kiuj 
sindone klopodas al tiu celo. Pro manko de 
spaco ni ne kutimas publikigi Ia nomojn de 
tiuj amikoj nek Ia titolojn dela koncernaj tre 
multaj ĵurnaloj. Pro sama kaŭzo ni ne mal- 
fermis rubrikon por la kvitanco de gazetoj, 
kiujn ni regule ricevas interŝanĝe, kun aŭ 
sen represo de materialo el POPOLA 
FRONTO. Dankon popolfrontan al ĉiuj! 

LASTA HORO 

La spektakla ofensivo faŝista en la 
Nordo estas nun bravege haltigata. 
Dank’al evakuado de virinoj k infanoj 
el Bilbao, la kuraĝaj baskoj povas pli 
senembarase defendi la liberon. 

La angla k franca popoloj kortuŝe 
konkurencas enjtiu humana ksolidara 
servo. Madrido ankoraŭ estas Madri- 
do! nia premo estas granda ĉirkaŭ 
Toledo k en multaj gravaj lokoj de 
Andaluzio. En Katalunio, post la be- 
daŭrindaj kvereloj, la ordo estas ab- 
soluta. La internacia opinio bezonis 
dek monatojn por kompreni ke la 
pravo estas nia; kvankam iomete mal- 
frue, tio estas decida por la venko, 
kiu jam alproksimiĝas... 

Kontrolinta ŝipo angla «Hunter 15», 
sur akvoj proksimaj al Almerio, ĵus 
ricevis pafojn de torpedo kies devenon 
ankoraŭ oni ne scias. Tiu faŝista rekta 
atako al Anglio povas esti grava! 

'*//*y/*//*//4r//s//j'//s//s//jy/jy/s//jr//jy/s//jw 

OKAZE de Ia l a de Majo, ni ricevis 

el ĉiuj landoj, precipe el Sovetio, multajn 
salutojn, kiuj havigis al ni altajn emociojn. 
Pro neeblo respondi al ĉiuj private, ni 
esprimas publike nian fervoron al tioma 
. kvanto da amikoj 


POPOLFRONTA LETERUJO 

P. V.—Plzen.-Bedaŭrinde, neniu el niaj 
gek-doj havas tempon nun por korespon- 
dadi. La plej multaj batalas en la frontoj k j 
tiuj, kiuj ankoraŭ restas ĉi tie estas treege 
superŝutataj de laboro. 

P. Z. H.-Svendborg.—Ni kordankas pro 

viaj bondeziroj k kiel vi, ni esperas ankaŭ 
baldaŭan venkon super la faŝistaj banditoj. 

Ne sendu ĉekon. Preferinde estas, ke vi sen- 
du ti.on per poŝtmandato al nia ĝenerala I 
Peranto en Francio. Antaŭdankon! 

E. L. O.-Ealing.-Siatempe ni ricevis 
viajn diverslingvajn lernolibrojn, kiujn ni 
jam sendis al niaj k-doj de la Internacia Bri- I 
gado. Pri enkonduko de esp.*lernado en !a- 
brikoj de Barcelono, ni ne estas bone infor- 
malaj ankoraŭ. Momente ni scias nur, ke 
niaj katalunaj samideanoj preparas en ko- 
muno gravan esperantan laboron. 

B. —Annecy.—Dankon pro la monsendo, 
kiun ni kvilancis jam en la pasinta numero. 

Ni ĝojas, ĉar vi trovas nian gazeton interesa 
k korekte redaktita. Tio pruvas la facilecon 
de Esperanto, ĉar, kiel ni kelkfoje skribis, ni 
estas profesiuloj nek de la lingvo nek de la 
jurnalismo. Krome, vi jam scias, ke la entu- 
ziasmo iome helpas ĉiam. 

K. O. P. E. K.—Saigon.—Via flama kon- 
traŭfaŝista saluto el malproksima Indoĉinio 
tre multe ĝojigis nin, ĉar ĝi montras, kiel vi 
trafe skribis, ke por la ldealo ne ekzistas 
distanco. 

C. S. N. —Herning k al multaj aliaj.-Ni | 
sendos al vi la gazeton, sed adresojn de j 
korespondemuloj ni ne jam havas. Anoncojn 
en P. F. ni ne akceptas. 

V. U. G.-Puebla Valverde.-Ni ne konas la 
adreson de tiu revuo. Neniam ni aŭdis pri ĝi. 

F. D.—Albacete. — Vian monsendon ni 
kvitancis sur la ll a n°, al via indikita adreso 
ni jam sendis tion, kion vi deziris. 

R. G. O.—Mihvankee.—Kun granda inte- 
reso ni Iegis vian leteron k ni volas gratuli 
vin pro via aktiva laboro favore al nia bata- 
lo. Ankaŭ ni gratulas ĉar vi estas la unua 
pagata esp.-instruisto de la Usona regista- 
ro. Dankon pro la monsendc! 

V. G. —Rostov Don. — Dankon pro viaj 
senditaj afiŝoj, kiuj jam ornamas nian grupe- 
jon. Espereble vi ankaŭ ricevis tiujn, kiujn 
ni sendis al vi.ĵus ni ricevis ankaŭ pakajon 
kun librojn, dankon! 

H. A. —Dref.—Ni kvitancas Ia bonan rice- 
von de viaj senditaj germanlingvaj libretoj, 
kiujn ni tuj transsendis al' la internacia 
Brigado. 

S. S.—Montreal. — Via letero bone alve- 

nis. Dankon pro viaj bondeziroj. Ni certe 
sendos Ia gazeton. ; 

J. B. —Londono. —Ni ĝojas ĉar P. F. pla- 
ĉas al vi tiel multe. Pri ĝia postmilila plu- 
daŭrigo ni nenion deeidis ankoraŭ. Unue ni 
triumfu! Poste... 

Paca Rondo.— Alger.—Dankon pro viaj 
pacaj bondeziroj. Kvankam multaj ne kredos 
tion, estu certaj ke ni batalas por la paco. 

F. K. — Zagreb. — Laŭ via deziro ni kvitan- 
cas kun danko la bonan ricevon de viaj ses 
senditaj resp. kup. 

• A. R.—Zeist.—Postuloj despaco devigis 
nin mallongigi vian artikolon, sen ia kripligo 
por ĝia senco. Vi certe scios pardoni! 




























